Kapring i høy hastighet

Kapring i høy hastighet (originaltittel: Under Siege 2: Dark Territory) er en amerikansk actionfilm fra 1995 regissert av Geoff Murphy. Filmen handler om den tidligere SEAL-soldaten Casey Ryback som befinner seg om bord i et høyhastighetstog som tilfeldigvis blir kapret av leiesoldater. Hensikten er å bruke det som bevegelig kommandosentral for en våpensatellitt. Målet er utpressing. Hovedrollen spilles av Steven Seagal, mens sentrale biroller spilles av Eric Bogosian, Katherine Heigl, Morris Chestnut og Everett McGill.

Den er en oppfølger til Kapring på åpent hav fra 1992.

Filmen ble en moderat kommersiell suksess på kino, men innbrakte ikke like mye som dens forløper. Den fikk lunken mottakelse av filmkritikerne.

Handling
En suspekt elektronikkekspert og hans medhjelpere tar kontroll over et høyhastighetstog i Colorado og forvandler det til en rullende kommandoenhet for en formidabel våpensatellitt. Målet er å presse regjeringen til å utbetale dem en milliard dollar, hvis ikke truer de med å bruke satellitten til å ødelegge Washington D.C. Den tidligere SEAL-soldaten Casey Ryback befinner seg tilfeldigvis om bord og har klart å unngå å blitt tatt til fange. Ved hjelp av hans inngripen blir toget forvandlet til en slagmark og dermed et strek i regningen for kaprerne. Samtidig som dette blir satellitten låst i utskytningsposisjon, og et godstog fullt av bensin er på vei mot dem.

Om filmen
Popularitet og økonomi
Kapring i høy hastighet ble en moderat kinosuksess. Den innbrakte $106 millioner på verdensbasis, hvorav $50 millioner i USA. Til sammenligning innbrakte Kapring på åpent hav $156 millioner på verdensbasis, hvorav $83 millioner i USA.

Produksjonskostnadene var på ca $60 millioner.

 Filmanmelderne 
Filmen fikk lunken mottakelse av filmanmelderne, noe som gjenspeiles i at den bare oppnådd 37 % på Rotten Tomatoes. Den amerikanske filmanmelderen Roger Ebert tildelte den 3 av 4 stjerner, mens Leonard Maltin gav den 2 av 4.

I rollene
Steven Seagal –  Casey Ryback
Eric Bogosian –  Travis Dane 
Nick Mancuso –  Tom Breaker
Everett McGill –  Penn 
Katherine Heigl –  Sarah Ryback 
Morris Chestnut –  Bobby Zachs 
Peter Greene –  Leiesoldat #1 
Patrick Kilpatrick –  Leiesoldat #2 
Scott Sowers –  Leiesoldat #3 Afifi Alaouie – Kvinnelig leiesoldat
Andy Romano –  Admiral Bates 
Brenda Bakke –  Captain Linda Gilder 
Sandra Taylor –  Kelly the Barmaid 
Jonathan Banks –  Scotty, leiesoldat 
David Gianopoulos –  Captain David Trilling 
Royce D. Applegate –  Ryback's Cook
Kurtwood Smith – General Cooper

Referanser

Eksterne lenker


Kategori:Actionfilmer fra USA
Kategori:Filmer fra 1995
Kategori:Engelskspråklige filmer
Kategori:Filmer som foregår ombord i tog
Kategori:Filmer lagt til Colorado
Kategori:Oppfølgerfilmer